Spoštovani starši.

Pošiljam naloge za učence pri predmetu angleščina.

Učenci šestega razreda bodo reševali naloge v aplikaciji Classkick. Za dostop do aplikacije ne potrebujejo elektronskega naslova, ampak samo kodo, ki jo prilagam spodaj (samo kliknite na povezavo). Aplikacija deluje na računalniku ali preko pametnih naprav v brskalniku. Na napravah z operacijskim sistemom iOS lahko na napravo naložite aplikacijo.

Pojavi se okence, v prvo vrstico katerega vpišete šestmestno kodo, v drugo vrstico pa ime učenca. Lahko uporabite kratico, prosim pa, da si izberete ime, po katerem bom učenca prepoznala.

V nadaljevanju kliknete na prvo prosojnico in rešujete naloge. Na prvi prosojnici učenci v okvirčke dopišejo povedi v času Present Simple, na vrhu pa prislove pogostosti. Pomagajo si lahko z učbenikom in delovnim zvezkom. Nato kliknejo na sredino strani na vrhu (tam, kjer piše 1/4) na desno puščico in se tako pomaknejo na naslednjo stran. Na naslednji strani dopolnijo povedi s pravilno obliko glagola. Tu jih bo aplikacija sama opozorila na napake. Na tretji prosojnici učenci s prstom ali miško premaknejo ustrezno uro in avdio posnetek k besedilu. Na zadnji prosojnici učenci napišejo in povejo koliko je ura. Če imajo učenci v aplikaciji kakršnekoli težave, lahko kliknejo na ikono roke v zgornjem desnem kotu s čimer prosijo učitelja za pomoč (dvignejo roko), natipkajo vprašanje in učitelj jim lahko takoj priskoči na pomoč. V aplikacijo bom dodajala nove prosojnice z nalogami in vas o tem sproti obveščala preko spletne strani in elektronske pošte.

Prosim, da učenci naloge rešujejo med 9 in 11 uro, da bom takrat v aplikaciji tudi jaz.

Če imate še kakšno vprašanje, me kontaktirajte po elektronski pošti.

Hvala za sodelovanje in lep pozdrav,

Iva Schweiger

Povezava do aplikacije:

https://app.classkick.com/#/login/3WF32J